Hlalosa matšoao a sehlooho ho bona kamoo batlatsi ba hao ba sebelisang li-keywords SEO ka harelitlotla le lihlooho tse ka tlaasana tsa maqephe. ​​ SEBOLELO: Aubuti Thabang o boetse mekgweng yane ya hae hape ya ho tsekela hara mafifi a sa tsebe hore o tsomana le eng e kaale. Motho wa teng o tla fihla a nkga jwala a re phu! jwalo ka ha eka ke letlakala. Ho tloha moo a qalelle ho rohakana a bile a phaella ka hore o tlilo re fenetha nna le Pontsho. (O sisinya hlooho.) Boitshwaronyana bona ba hae bo mpontsha hantle hore ntho e kgolo eo a re kwetletseng yona ka kobong. (O leka ho nahana.) Ha ho le jwalo ekaba ke efe yona ntho eo, basadi Tjhe, mohlomong le nna ke mpa ke ingongorehisa ka phoso, athe ha ho letho le lebe. Feela leha ho le jwalo re tla boka ha di oroha hore mmela o putela hokae hantlentle. Ke a ipotsa le hore ho tlile jwang hore a be a qetelle a sa ntata le ho ntata mosebetsing mane, empa ha ho nang, tseo tsohle ke tla di utlwa ka yena ha a fihla(Ho utlwahala modumo wa koloi e emisang ka ntle.) Ekaba ke mang wa koloi jwale hara mafifi a makana (O nyarela ka fesetere.) Oo, ke aubuti Thabang! E re ke mo letele, ke utlwe hore o tla a fupere eng kgetlong lena, etswe ha a fellwa a le tjena ke a tseba. (Ho a kokotwa monyako.) Kena! ha ke a notlela?